VisualBasicFilmer

På denne siden finner du beskrivelse av videoer som er laget i forbindelse med piloten "Programmering i Visual Basic" i Snarfilm-prosjektet.

Innholdsfortegnelse:
 * Forumvideo
 * Spørsmål og svar
 * Motivasjonsvideo med faglærer
 * Visualisering av lærestoff
 * Hjelpevideoer for å komme i gang

Forumvideo
- Video: (@http://youtu.be/aPk5ZsQY-I0)
 * Pedagogisk funksjon**: Formulerer en oppgave (utfordring) i form av en veldig kort videosnutt, og legger denne ut i forumet. Hensikten er å få studentene til å poste ulike forslag til løsning i forumet, og lære av hverandre. Spørsmålet kunne også vært gitt i form av bare en tekst-oppgave, men når det gis som video blir det trolig mer morsomt å gjøre oppgaven, og det skaper variasjon.
 * Lengde**: 20 sekunder.
 * Teknisk**: Filmen er tatt opp med iPhone i et kontorlokale. Tok to bilder på ulikt tidspunkt på dagen (se filmen så skjønner du hvorfor). Satte sammen bildene i iMovie for iPhone i ettertid, og fikk da til Ken Burns-effekt (lett når en vet hvordan det skal gjøres). Dette er jo heller ikke strengt tatt nødvendig, men bidrar til å skape litt bevegelse i stillbildene. La på stemme i ettertid.
 * Vanskelighetsgrad:** Lett.
 * Tid å lage totalt:** Brukte 5 minutter totalt sett, inklusive redigering.
 * Krav til forberedelser:** Ingen. Du må selvsagt ha idé om hva du skal filme. For min del kom idéen helt plutselig, og jeg tok bildene jeg trengte.
 * Ting å tenke på for å lykkes:** Hold det kort. Gjør det generelt, men tenk over hva du vil oppgaven skal spørre om. Det er viktig at oppgaven ikke kan misforstås.
 * Eksempelvideo:** Her er en video som viser to klokkeslett og gir studentene en oppgave.

media type="youtube" key="aPk5ZsQY-I0" height="157" width="250"

Spørsmål og svar
- Video med spørsmålet ( @http://youtu.be/hVeU2W_dYxA )
 * Pedagogisk funksjon**: En student stilte et spørsmål via melding i it´s learning. I stedet for å svare med tekst, svarte jeg i form av to videoer. Spørsmålet er anonymisert og generalisert fordi jeg tror den er nyttig for andre studenter.
 * Lengde**: 3 minutter til spørsmålet og 5 minutter til svaret.
 * Teknisk**: Filmen er tatt opp med ScreenFlow for Mac på egen datamaskin.
 * Vanskelighetsgrad:** Lett.
 * Tid å lage totalt:** Brukte ca 20 minutter totalt på begge to filmene.
 * Krav til forberedelser:** Nesten ikke. Du kan ta det faglige så og si på sparket og forklare slik du ville forklart en student muntlig om du får spørsmålet i en time eller på gangen.
 * Ting å tenke på for å lykkes:** Finn fram de tingene du trenger på skjermen for å forklare. Se for deg at du snakker til noen på andre siden av skjermen og forklar med ord og peking hva som skjer. Rediger bort feil i stedet for å gjøre nye opptak.
 * Eksempelvideoer:** Her er to videoer som viser hvordan en slik spørsmål-og-svar-video kan gjøres.

media type="youtube" key="hVeU2W_dYxA" height="157" width="250"

- Video med løsningsforslag/svar ( @http://youtu.be/4A72HGUaOz0 )

media type="youtube" key="4A72HGUaOz0" height="157" width="250"

Motivasjonsvideo med faglærer
- Video om brukergrensesnitt, tatt innendørs (@http://youtu.be/a4REorvMIDw)
 * Pedagogisk funksjon:** Motivere studenten i forkant av en læringsøkt. Gjennom en liten videosnutt forteller faglærer om hva en bør fokusere på denne gangen og hvorfor temaet er relevant. For å skape variasjon kan miljøet flimen tas opp i, varieres fra gang til gang.
 * Lengde:** 1-5 minutter.
 * Teknisk:** Første film er 5 minutter og filmet med iPhone hjemme i stua. Brukte en gorilla pod for iPhone for å sette telefonen stødig på et stativ. Tok noen prøveopptak for å sikre at jeg stod fint plassert i bildet. Andre film er 2 minutter og filmet utendørs, også her ble gorilla pod brukt som stativ. Redigerte begge snuttene i iMovie for iPhone i ettertid: La til en tittel og sluttside, og kuttet bort de fem første skundene.
 * Vanskelighetsgrad:** Lett
 * Tid å lage totalt:** 15-20 minutter første gang. Med litt trening kan du klare det på 5 minutter.
 * Krav til forberedelser:** Delvis. Bør tenke gjennom hva en skal si, men kan (med fordel) ta det meste på sparket.
 * Ting å tenke på for å lykkes:** Hvis du sier noe galt, så ta en pause på noen sekunder, og fortsett å snakke fra der det var riktig. Klipp bort det som ble feil i ettertid. Dette er mye raskere enn å starte på nytt hvis noe blir feil.
 * Eksempelvideoer:** Her er to eksempler på ulike motivasjonsvideoer.

media type="youtube" key="a4REorvMIDw" height="157" width="250"

- Video om løkker, tatt utendørs ( @http://youtu.be/a4REorvMIDw ) media type="youtube" key="j-iTJkgY9Ns" height="157" width="250"

Visualisering av lærestoff
- Visualisering av for-løkker for å summere ti tall (@http://youtu.be/9WBZ5gn0GEg)
 * Pedagogisk funksjon**: Mange sliter med å forstå teori om løkker i programmering. For å gi en bedre forklaring enn det er mulig å gjøre med tekst, lagde jeg en video som visualiserer det som skjer når programmet utføres. Ville også vise ansikt i filmen for å vise at det er faglærer som snakker.
 * Lengde**: 11 minutter.
 * Teknisk**: Filmen baserer seg på opptak av en presentasjon laget i Keynote. Opptaket er gjort med ScreenFlow for Mac på egen datamaskin og med ekstern mikrofon som står på bordet.
 * Vanskelighetsgrad:** Vanskelig.
 * Tid å lage totalt:** Brukte ca 6 timer (ikke minutter men timer) på å lage denne filmen.
 * Krav til forberedelser:** Måtte først lage en lysark-presentasjon og skrive et manus som passet med presentasjonen. Det som tok mest tid var å lage visualiseringseffektene i presentasjonsverktøyet Keynote på en måte som enkelt forklarer konseptene. Starten av videoen viser ansiktet til lærer som snakker. Dette er veldig vanskelig å få til i praksis uten bruk av "green-screen". Måtte gjøre denne delen av opptaket mange ganger før det ble bra. Kan nemlig ikke se ned i et manus og snakke, det blir for dumt.
 * Ting å tenke på for å lykkes:** Egentlig er ikke dette noen "snarfilm" da det tok 6 timer å lage, men i prinsippet kan en lage slike noe raskere om en ikke pirker så mye som jeg gjorde. Visualiseringen kan også bestå i å vise nye powerpoint-bilder i stedet for å lage fine animasjoner. Det er også nok å vise ansikt bare noen få sekunder i starten og slutten. Da vil en gjennom resten av videoen assosiere stemmen med ansiktet. Fordelen med å vise ansikt er at det skjer noe visuelt allerede fra starten av, i stedet for å ha et stillestående skjermbilde mens en introduserer problemstillingen. Hvis du skal vise ansikt over lengre sekvenser, så vurder bruk av green-screen - ellers er det vanskelig å få et fint opptak. Se inn i kameraet (gjerne på toppen av datamaskinen) når du tar opp og ikke midt på skjermen (det er også distraherende om blikket flakker hit og dit).
 * Eksempelvideo:**

media type="youtube" key="9WBZ5gn0GEg" height="157" width="250"

Hjelpevideoer for å komme i gang
- Hjelp til å komme i gang med programmeringen (@http://youtu.be/c9KMFPzadCk)
 * Pedagogisk funksjon:** Hjelpe studenter i gang med praktiske ting og unngå følelsen av å ikke mestre helt basis ting. Erfaring fra programmeringsfaget viser at mange sliter med å komme i gang rent teknisk (oppsett av programvare og lagring av prosjektfiler). Mange leverer også inn øvingene på feil måte første gang. Det står tekstlig forklart hvordan det skal gjøres, men det er tydelig at tekst ikke er godt nok. Hensikten med en video er å forklare visuelt hvordan en skal gjøre det i praksis.
 * Lengde:** ca 5 minutter.
 * Teknisk:** Tatt opp skjermen med ScreenFlow for Mac.
 * Vanskelighetsgrad:** Lett
 * Tid å lage totalt:** 15 minutter.
 * Krav til forberedelser:** Identifiser problemer som ofte går igjen, og som kan hindre studenter fra å jobbe effektivt med lærestoffet.
 * Ting å tenke på for å lykkes:** Sett deg inn i studentens nivå og forutsetninger. Husk at de starter med noe helt ukjent. Beskriv heller for detaljert enn å hoppe over basale ting, så unngår du spørsmål i ettertid.
 * Eksempelvideo:**

media type="youtube" key="c9KMFPzadCk" height="157" width="250"